“ฝรั่งเศส” ผวา “โควิด-19” วันเดียวตายพุ่ง 471 ราย ติดเชื้อเพิ่ม 2,116 คน!
"ฝรั่งเศส" ผวา "โควิด-19" วันเดียวตายพุ่ง 471 ราย ติดเชื้อเพิ่ม 2,116 คน! 
"ฝรั่งเศส" ผวา "โควิด-19" วันเดียวตายพุ่ง 471 ราย ติดเชื้อเพิ่ม 2,116 คน!
3 เม.ย. 2563

เจอโรม ซาโลมอน อธิบดีกรมสุขภาพฝรั่งเศส แถลงต่อสื่อมวลชนว่า ฝรั่งเศสมียอดผู้เสียชีวิตจากโรคติดเชื้อไวรัสโคโรนาสายพันธุ์ใหม่ (โควิด-19) เพิ่มขึ้น 471 รายเมื่อวานนี้ (2 เม.ย.63)​ ส่งผลให้ยอดรวมผู้เสียชีวิตในประเทศอยู่ที่ 4,503 ราย ในจำนวนนี้มีผู้สูงอายุในสถานดูแลคนชรารวมอยู่ด้วยประมาณ 900 ราย
ขณะที่ยอดผู้ป่วยสะสม รวมกันทั้งหมด 59,105 ราย เพิ่มขึ้น 2,116 รายในวันเดียว หลังจากที่เพิ่มขึ้น 4,861 รายเมื่อวันพุธที่ผ่านมา
โดยผู้ป่วยประมาณ 26,646 ราย กำลังเข้ารับการรักษาที่โรงพยาบาล อยู่ในแผนกดูแลผู้ป่วยหนักจำนวน 6,399 ราย เพิ่มขึ้น 382 ราย ซึ่งในแผนกดูแลผู้ป่วยหนักนั้น เป็นผู้ป่วยอายุไม่ถึง 30 เป็นจำนวนรวมกัน 90 ราย
ทั้งนี้ นายซาโลมอน กล่าวว่า ฝรั่งเศสกำลังรับมือกับการแพร่ระบาดที่ผิดปกติอย่างยิ่ง ซึ่งส่งผลกระทบต่อระบบสุขภาพของประเทศอย่างที่ไม่เคยเกิดขึ้นมาก่อน